ນິວ​ເດ​ລີ ຂໍ​ໃຫ້​ ປ. ທ​ຣຳ ຊ່ວຍ​ໄກ່​ເກ່ຍ ບັ​ນ​ຫາຂັດ​ແຍ້ງ ຢູ່ແຄວ້ນ​ແຄັ​ສ​ເມຍ
ການ​ໃຫ້​ຄວາມ​ເຫັນ ​ຂອງ​ ປ. ​ທ​ຣຳ ​ແມ່ນ​ການ​ປ່ຽນ​ແປງ ​ທີ່​ສຳ​ຄັນ ​ຈ​າກ​ການ​ເອົາ​ທ່າ​ທີ​ ມາ​ເປັນ​ເວ​ລາ​ດົນ​ນານ ​ຂອງວໍ​ຊິງ​ຕັນ​ທີ່​ວ່າ ບັນ​ຫາ​ຂັດ​ແຍ້ງ​ກ່ຽວ​ດັ່ງ​ກ່າວ ຈະ​ຕ້ອງ​ໄດ້​ຮັບ​ການ​ແກ້​ໄຂ ​ໂດຍ​ປະ​ເທດ​ທັງ​ສອງ.
ພາຍຸການເມືອງ ໄດ້ລະເບີດຂຶ້ນ ຢູ່ໃນປະເທດອິນເດຍ ກ່ຽວກັບການໃຫ້ຄວາມເຫັນຂອງປະທານາທິບໍດີສະຫະລັດ ທ່ານດໍໂນລ ທຣຳ ທີ່ວ່ານາຍົກລັດຖະມົນຕີອິນເດຍ ທ່ານນາເຣນດຣາ ໂມດີ ໄດ້ຂໍໃຫ້ທ່ານຊ່ວຍໄກ່ເກ່ຍ ບັນຫາຂັດແຍ້ງທີ່ມີມາດົນນານ ລະຫວ່າງນິວເດລີແລະອິສລາມາບັດ ກ່ຽວກັບແຄວ້ນ ແຄັສເມຍ ນາຍົກລັດຖະມົນຕີປາກິສຖານ ທ່ານອິມຣານ ຄານ ໄດ້ຂໍຂອບໃຈທ່ານທຣຳ ແລະສະແດງຄວາມແປກໃຈ ຕໍ່ປະຕິກິລິຍາຂອງອິນເດຍ ນັກຂ່າວການທູດຂອງວີໂອເອ Cindy Saine ມີລາຍງານເລື້ອງນີ້ ຈາກກະຊວງການຕ່າງປະເທດ ຊຶ່ງ ໄພສານຈະນຳເອົາ ລາຍລະອຽດ ມາສະເໜີທ່ານ ໃນອັນດັບຕໍ່ໄປ ແຄວ້ນແຄັສເມຍ ຊຶ່ງເປັນດິນແດນທີ່ສວຍສົດງົດງາມເທິງພູຫິມະໄລ ແຕ່ມີການແບ່ງແຍກທີ່ອິນເດຍແລະປາກິສຖານ ຕ່າງກໍອ້າງວ່າເປັນຂອງຕົນ ແລະນັບແຕ່ປີ 1947 ເປັນຕົ້ນມາ ປະເທດເພື່ອນບ້ານນິວເຄລຍທັງສອງ ໄດ້ເຮັດສົງຄາມຍາດດິນແດນດັ່ງກ່າວ ມາສອງຄັ້ງແລ້ວ ໃນລະຫວ່າງການມາຢ້ຽມຢາມທຳນຽບຂາວ ຂອງນາຍົກລັດຖະມົນຕີປາກິສຖານ ທ່ານອິມຣ່ານ ຄານ ໃນວັນຈັນຜ່ານມານີ້ ປະທານາທິບໍດີດໍໂນລ ທຣຳ ໄດ້ກ່າວກ່ຽວກັບບັນຫານີ້ວ່າ: ການໃຫ້ຄວາມເຫັນຂອງທ່ານທຣຳແມ່ນການປ່ຽນແປງທີ່ສຳຄັນຈາກການເອົາທ່າທີມາເປັນເວລາດົນນານຂອງວໍຊິງຕັນທີ່ວ່າ ບັນຫາຂັດແຍ້ງກ່ຽວກັບແຄວ້ນແຄັສເມຍຈະຕ້ອງໄດ້ຮັບການແກ້ໄຂລະຫວ່າງປະເທດທັງສອງ ນອກນັ້ນ ການໃຫ້ຄວາມເຫັນດັ່ງກ່າວຍັງໄດ້ກໍ່ໃຫ້ເກີດພາຍຸໄຟຢູ່ໃນອິນເດຍໂດຍທີ່ລັດຖະມົນຕີການຕ່າງປະເທດຂອງອິນເດຍ ໄດ້ປະຕິເສດຕໍ່ການກ່າວອ້າງທີ່ວ່າ ອິນເດຍໄດ້ຮ້ອງຂໍ ໃຫ້ສະຫະລັດຊ່ວຍເຂົ້າແຊກແຊງ ທ່ານຊູບຣາແມນຢຳ ໄຈຊານກາ ກ່າວກ່ຽວກັບເລື້ອງນີ້ວ່າ: Subrahmanyam Jaishankar Act ນາຍົກລັດຖະມົນຕີປາກິສຖານ ທ່ານອິມຣານ ຄານ ໄດ້ພົບປະກັບລັດຖະມົນຕີການຕ່າງປະເທດສະຫະລັດ ທ່ານໄມຄ໌ ພອມພຽວ ໃນວັນອັງຄານຜ່ານມາແລະໄດ້ກ່າວຊົມເຊີຍທ່ານທຣຳ ເປັນຢ່າງສູງ ຊຶ່ງທ່ານກ່າວວ່າ ເຂົ້າໃຈທ່າທີຂອງປາກິສຖານເປັນຢ່າງດີນັ້ນ ທ່ານຄານ ກ່າວຕໍ່ສະຖາບັນສັນຕິພາບ ທີ່ຕັ້ງຢູ່ນະຄອນຫຼວງວໍຊິງຕັນວ່າ ບັນຫາຂັດແຍ້ງຢູ່ແຄວ້ນແຄັສເມຍ ຍັງສືບຕໍ່ເປັນບັນຫາທ້າທາຍ ຕໍ່ການເສີມຂະຫຍາຍສາຍພົວພັນລະຫວ່າງປາກິສຖານແລະອິນເດຍ ທ່ານຄານກ່າວກ່ຽວກັບເລື້ອງນີ້ວ່າ: ພວກນັກວິເຄາະບາງຄົນໄດ້ຕັ້ງຄຳຖາມກ່ຽວກັບວ່າ ປະທານາທິບໍດີຫຼິງເຫັນຜົນທີ່ຈະຕິດຕາມມາຫຼືບໍ່ ໃນການໃຫ້ຄວາມເຫັນກ່ຽວກັບເລື້ອງທີ່ເປັນບັນຫາໂຕ້ແຍ້ງຢູ່ໃນຂົງເຂດ ທ່ານ Michael Kugelman ຈາກສະຖາບັນວິລສັນ ກ່າວວ່າ: ແລະຍັງມີຫຼາຍໆຄົນຖືກປ່ອຍໃຫ້ຍັງສົງໄສຢູ່ວ່າ ຈະມີຜົນກະທົບແນວໃດຕໍ່ການໃຫ້ຄວາມເຫັນກ່ຽວກັບແຄວ້ນແຄັສເມຍໂດຍປະທານາທິບໍດີທຣຳແລະການເດີນທາງມາຢ້ຽມຢາມທຳນຽບຂາວຂອງທ່ານຄານ ຕໍ່ຄວາມສຳພັນໃນອະນາຄົດ ລະຫວ່າງສະຫະລັດກັບອິນເດຍ